Nalika masa Yunani klasik, wonten saperangan syair babagan perang antawisipun para dewa lan para Titan. Perang kasebat kawéntar minangka Titanomakhia ("Perang Titan"). Ananging namung setunggal sumber ingkang tasih wonten ing masa sapunika, inggih punika Theogonia damelanipun Hesiodos. Dene setunggaling epik kanthi irah-irahan Titanomakhia damelan penyair ingkang tuna netra saking Thrakia, Thamiris, sapunika ical.